﻿ ՀՀ նախագահի հանդիպումները
ՀՀ նախագահի հանդիպումները
Հանրապետության նախագահ Արմեն Սարգսյանը երեկ հանդիպել է «Financial Times» միջազգային հեղինակավոր պարբերականի ինովացիոն բաժնի խմբագիր Ջոն Թորնհիլի հետ, որն ունի հրապարակումների հատուկ շարք՝ նվիրված ժամանակակից աշխարհում նոր տեխնոլոգիաների ազդեցությանը, հայտնում են ՀՀ նախագահի մամլո գրասենյակից։
Ջոն Թորնհիլն ասել է, որ մեծապես տպավորված է Հայաստանի հինավուրց պատմությամբ ու հարուստ մշակույթով, որին ծանոթացել է այցելելով պատմամշակութային վայրեր։
Հանրապետության նախագահը եւ Ջոն Թորնհիլը խոսել են մեր երկրի անցյալի ու ապագայի, մասնավորապես՝ զարգացման նոր ուղիների ու նորարարությունների մասին։ Նախագահ Սարգսյանը նշել է, որ այդ ամենի հիմքը կրթությունն է, եւ Հայաստանը մեծ կարեւորություն է տալիս կրթությանը, գիտությանը, տեխնոլոգիաներին՝ խրախուսելով երիտասարդներին առաջարկելու նոր գաղափարներ, յուրացնելու նոր տեխնոլոգիաներն ու ստեղծելու ստարտափեր։
Հանրապետության նախագահ Արմեն Սարգսյանը երեկ հանդիպել է ՀՀ անվտանգության խորհրդի քարտուղար Արմեն Գրիգորյանի հետ։
Զրուցակիցները մտքեր են փոխանակել անվտանգության խնդիրներին առնչվող հարցերի շուրջ։